**Ești înger sau poet?**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ești înger sau poet?

O, noaptea nevenită e flămândă!

Pe ramul stelei mă devoră-n gând,

În haina vremii vrea să mă ascundă,

Apoi să mă audă suspinând.

Eu nesfârșite gânduri interzise

Cu aripele-n infinit deschid

Acolo unde versuri stau nescrise

Și universul pare că-l colind.

Și mă cobor în viscolul din șoapte

În poezia inimii adus

Crezând că răsăritul vieții poate

Va străluci de dragoste răpus.

Las aripile nopților deschise

Că vii lumini de șoapte se aprind

Și nesfârșite gânduri interzise

În poezia inimii cuprind.

Mai prind o zi și-o pun la cingătoare,

Rostesc o rugă la iconostas,

Apoi îmi pare viața sărbătoare,

Și mă opresc în ea să fac popas.

Cu tinere tăceri mai strig o faptă

Căzută-n amnezii ca un decor

Și mă întreb de viața este dreaptă,

Sau își întinde aripi de cocor ?!...

Cu visele preamultelor dorințe

Mai fac un pact și vreau să îți vorbesc,

Dar mă împiedic printre neputințe

Și nu mă-ncumet deci, să te privesc.

Minunile se scutură-n fereastră

Din pomul nou ce-a ofilit ca noi,

Și lângă el o pasăre sihastră

Cântă duios, o miercure spre joi.

E glasul său cuprinsul din orbire,

E inima ce bate-n vânt de dor,

E anotimpul nou numit iubire,

Precum destinul viselor ce mor.

Dar mai zidesc un an peste vioară

Și risipesc iar notele încet

Lăsând atâtea vise ca să doară

Și mă întreb, ești înger sau poet?!...

Iar slovele-mi răspund cu pași de stele,

Luceferi visători în gând căzuți,

Și-atunci mai spulber dorurile mele,

Iar anii vieții-mi par așa mărunți...

Și amorțesc atâtea stele-n rânduri

Cuprinse de angoasă și de frig,

Eu le privesc și iar rămân pe gânduri

Cu îngerul ce plânge când te strig.

Manuela Cerasela Jerlăianu​